Kunstnik käsitleb oma töödes igapäevast maailma, kuid see maailm pole sugugi käegakatsutav. Oma näituste kohta ütleb kunstnik, et inimesed ei ela enam reaalses maailmas, vaid rändavad ringi mööda juhtmeid ja kõvakettaid. Kodu on tark- ja riistvara, sotsiaalvõrgustikud, jpg-failid ja muu taoline tehnikamaailm. Üha rohkem meelitatakse inimesi tarbima illusioone, õnnelikke nägusid reklaamplakatitelt, aga reaalsuses  istuvad need, keda taheti õnnelikuks teha, tuimalt teleka ees ja söövad krõpse.